VándorBagoly - díj elismerő oklevele

 Ózdi Városi Könyvtár

A város két helyszínén  szolgáltatnak, elkötelezettek az olvasói igények kielégítésében.

A gyermekek információs kultúrájának megteremtéséhez, a könyv- és könyvtárhasználati jártassághoz lehetőséget biztosít.

Pályázatukból a hagyományos könyvtári szolgáltatások és foglalkozások közül az alábbiak kiemelését tartottuk fontosnak:

- Biblioterápiás foglalkozások kiskamaszoknak/Élettitkok tízéveseknek, fejlesztő biblioterápia gyermekcsoportoknak.

Ezzel a programmal a Közkönyvtári Börze 2024 országos továbbképzésen is megjelentek.

- Családi játszónap, délutáni foglalkozások, ahol a gyerekek és szüleik együtt tevékenykednek.

- Kihelyezett foglalkozások óvodákban, iskolákban, azoknak a gyerekeknek, akik nem tudnak eljutni a könyvtárba.

-"Mesetarisznya" szolgáltatás, amikor óvodai csoportoknak kiviszik letétbe a könyveket.

- Szavalóverseny, melyet évek óta rendeznek,ez egy szép hagyománya a városnak, a könyvtárnak.

- Az én könyvtáram országos projekt keretében mintaprogramokat próbáltak ki s gondoltak tovább.

- Betűcsipegető Törpkönyvtáruk 12 éve sikeresen valósul meg.

 - A Meseláda programsorozat  a szövegértés elősegítője.

- Olvasótáboruk 35 éves.

 Az utóbbi időben a központi könyvtár gyermekkönyvtáros nélkül dolgozott és így is tartotta a szolgáltatások színvonalát, ami jól példázza a kollégák elhivatottságát.

Megérdemelt az elismerő oklevél átvétele.

Törökszentmiklós, 2024. november 12.

Szecseiné Pápay Judit

MKE Gyermekkönyvtáros Szekció elnök